Keila linna teenetemärk

Keila linna teenetemärk asutati Keila Linnavolikogu 12. mai 1998.a. määrusega seoses Keilale linnaõiguste andmise 60.aastapäevaga. Teenetemärke annab Keila Linnavolikogu Keila linnale osutatud eriliste teenete eest nii Eesti kodanikele kui ka välismaalastele. Teenetemärk on valatud valgest metallist ning koosneb stiliseeritud männipuu kujutisest ja selle juurte vahele kinnitatud Keila linna vapist. Vapi kilp on kullatud, rukkilille süvend on täidetud sinise emailiga. Teenetemärgi tagaküljele on graveeritud teenetemärgi number ja teenetemärgi andmise aasta. Keila linna teenetemärk on linnapea ametiraha keskmise motiivi vähendatud kujutis. Vastavalt 2002.aastal tehtud Keila Linnavolikogu otsusele muuta Keila linna teenetemärgi põhimäärust, saavad teenetemärgi kavalerid teenetemärgiga kaasa selle miniatuuri. Täpselt teenetemärki kopeeriva miniatuuri laius on 15 mm ja kõrgus 20 mm. Kui Teenetemärki kantakse pidulikel üritustel, siis Teenetemärgi miniatuur on mõeldud igapäevaseks kandmiseks. Keila linna teenetemärk ja selle juurde kuuluv tunnistus on valmistatud kunstnike Kuldar Hütti ning Terje-Irena Hütti poolt. 1998 Nr 1 Dieter Weis, Barsbütteli vallavanem, kes oma tegevusega 1989-1998.a. on kindlustanud Keila linna ja Barsbütteli valla sõprussidemete järjekestvuse ning toetanud Keila linna arengut uutel alustel. Nr 2 Indrek Sei, kõrgetasemeliste sportlike saavutuste eest, millega on ta teadvustanud Eesti Vabariiki ja Keila linna ülemaailmsel areenil. 1999 Nr 3 Rein Siim, tunnustades tema teeneid Keila linna ja selle demokraatlikult valitud esinduskogu arendamisel. Nr 4 Hans Palla, tunnustades tema märkimisväärseid ja pikaajalisi teeneid Keila linna majanduse ning infrastruktuuri arengus. Nr 5 Harry Raemaekers, tunnustades tema teeneid õpilas- ja kultuurivahetuse algatajana ning edendajana Keila linna ja Nieuvegeini Hollandis vahel. 2000 Nr 6 Koidula Kohver, tunnustades tema elutööd tantsijate kasvatamisel ja rahvatantsu propageerimisel. Nr 7 Svend Roed Nielsen, Taani Kuningriigi suursaadik Eesti Vabariigis aastatel 1995-2000, hinnates tema panust Keila linna arengusse. Nr 8 Vello Vensel, suurte teenete eest Keila linna omavalitsuse arendamisel, panganduse asutamise ja arendamise eest Keila linnas ning heategevusliikumise asutamise, arendamise ja juhtimise eest Keila linnas. 2002 Nr 9 Antje Harde, aktsiooni "Privatinitiative für Keila" korraldamise eest. Nr 10 Leino Mägi, teenete eest Keila Tervisekeskuse rajamisel ja linna elu edendamisel. 2003 Nr 11 Endel Palla, kes AS Harju Elekter juhina on tegutsenud Keila linna arengu huvides. Nr 12 Ina Ahlrichs, koostöö ja õpilasvahetuse arendamise eest Keila linna ja Barsbütteli valla vahel. 2005 Nr 13 Aado Salumäe, mudellennuspordi kauaaegse edendamise eest Keila linnas. Nr 14 Ruth Kukner, Keila linna ja Keila kooli ajaloo jäädvustamise eest. 2006 Nr 15 Lembit Kirsme, AS Harju KEK nõukogu esimees - tänapäevase tööstusküla rajamise eest Keilasse. Nr 16 Liisa Ruha, Huittise Soome-Eesti seltsi esinaine - Keila Sõpruslinna Huittise pikaajaliste Soome-Eesti vaheliste kontaktide edendamise eest. Nr 17 Antanas Paleckas, Keila Sõpruslinna Birtsonase linnavalitsuse ametnik- kuumaõhupallide toomise eest Keilasse. 2007 Nr 18 Ülo Jõgi, teenete eest Keila noorte kasvatamisel. Nr 19 Andres Allikmäe, ettevõtluse arendamise ning hariduse, kultuuri ja spordi toetamise eest. 2008 Nr 20 Vambola Kaldre, Keila ajaloolise raudteejaama hoone taastamise eest Nr 21 Gerd Münchov, Loode-Keila elamurajooni arendamise eest. 2009 Nr 22 Veiko Kaufmann, Keila linna veemajanduse ülesehitamise eest. Nr 23 Elmar Õun, sõprussuhete loomise ja hoidmise eest Keila ja Nacka vahel. 2010 Nr 24 Madis Talgre, Harju KEK-i juhatajana koostöö eest Keila linnaga ja Keila Tööstuspargi arendamisel. Nr 25 Hans-Dieter Ellerbrock, sõpruslinnade liikumise aktivistina aastatepikkuse töö eest sõprussuhete arendamisel Keila ja Barsbütteli vahel. 2011 Nr 26 Ülo Kelement, järjepidevuse kandmise ja pühendumuse eest Keila Miikaeli kirikule. Nr 27 Merle Poom, pikaajalise ja pühendunud emaks olemise eest Keila SOS Lastekülas. 2013 Nr 28 Tõnu Toomsalu, noortele suunatud heategevusprojektide pikaajalisel elluviimisel Kiwanis liikumise kaudu. 2014 Nr 29 Inge Angerjas, Keila linnamaastiku aastaringse silmapaistva kujundamise eest. 2015 Nr 30 Andres Teppo, kõrgetasemelise tegevuse eest muusikaelu edendamisel Keilas. 2016 Nr 31 Tiina Sinijärv Keila noorsootöö arendamise eest. 2017 Nr 32 Valdur Vacht Keila linna tegevuste kajastamise ja talletamise eest nii sõnas kui pildis alates aastast 1999. 2018 Nr 33 Enno Fels, väärika panuse eest Keila linna arengusse 25 aasta vältel. 2019 Nr 34 Ilma Adamson, rahvuskultuuri edendamise eest. Nr 35 Ester Paap, sõpruslinnadega suhete hoidmise eest. 2020 Nr 36 Olev Mäll, majanduse arendamise, töökohtade loomise ja Keila noorte toetamise eest. Nr 37 Mihkel Valdek, majanduse arendamise, töökohtade loomise ja Keila noorte toetamise eest. 2021 Nr 38 Riina Sippol,  pikaajalise Keila linna sotsiaaltöö ja -hoolekande kujundamise ja juhtimise eest. Nr 39 Avo Reiska, professionaalse ja pühendunud tegevuse eest Keila linna rahanduse juhtimisel. 2022 Nr 40 Hurmi Väljamäele, Keila Kooli tunnustatud eesti keele ja kirjanduse õpetajale, noortes kultuuri- ja teatrihuvi sütitajale. Nr 41  Jaanus Väljamäe, terviseliikumise, spordi ja noorsootöö edendamise eest Keila linnas. 2023 Nr 42 Piia Peterson, sotsiaalvaldkonna tulemusliku arendamise eest Keila linnas. 2024 Nr. 43 Mall Siniveer ning nr. 44 Raido Notton. "Keila linna teenetemärk". Originaali arhiivikoopia seisuga 1. märts 2019. Vaadatud 28. veebruaril 2019.